અસરનું બહુવચન છે. રિવાયતમાં મળે છે કે, એક વખત હઝરત ઇસા(અ.સ.) પોતાના હવારીઓની સાથે એક જગ્યાએથી પસાર થઇ રહ્યા હતા, જ્યા ખુબજ શોર બકોર હતો, આપ(અ.સ.)એ કારણ પુછ્યું તો માલુમ થયુ કે, અહીં શાદી છે. આપ(અ.સ.)એ ફરમાવ્યું કે કાલે અહીં માતમ હશે. દુલ્હન મરી જશે. પરંતુ અમુક લોકો જ્યારે બીજા દિવસે ત્યાં ગયા તો જોયુ કે ત્યાં એવો જ ખુશીનો માહોલ છે. હઝરત ઇસા(અ.સ.) ત્યાં ગયા અને દુલ્હનને કહ્યું: તે કઇ નેકી અંજામ આપી? દુલ્હને કહ્યું: કાંઇ નહીં, હાં પરંતુ એક સાઇલ આવ્યો હતો, તેને સદકો આપ્યો હતો. હઝરત ઇસા(અ.સ.)એ બિસ્તર હટાવવા કહ્યું, જોયુ તો એક સાપ બિસ્તરની નીચે મરેલો પડ્યો હતો, તો આપ(અ.સ.)એ ફરમાવ્યું: આ સદકાની અસર હતી કે દુલ્હનની જાન બચી ગઇ, નહિતર આજે અહીં માતમ થાત.